ທ່ານ Kerry ຢູ່​ປາຣີ ເພື່ອທຳການ ເຈລະຈາກັບພັນທະມິດຕື່ມ ເລື້ອງການຕັ້ງແນວໂຮມ ຕໍ່ສູ້ກັບພວກລັດ​ອິສລາມ (ວີດີໂອ)
​ມາຮອດ​ປັດຈຸບັນ​ ມີເກືອບ 40 ປະ​ເທດ​ແລ້ວ ທີ່​ໄດ້​ຕົກລົງ​ເຂົ້າຮ່ວມ ​ການ​ຕໍ່ສູ້ນີ້ ​ໃນ​ດ້ານ​ໃດ​ດ້ານ​ນຶ່ງ ລວມທັງ​ບັນດາ​ປະ​ເທດ​ອາຫຣັບ ຈຳນວນ​ນຶ່ງ.
ລັດຖະມົນຕີຕ່າງປະເທດສະຫະລັດ ທ່ານ John Kerry ເວລານີ້ ແມ່ນຢູ່ທີ່ນະຄອນຫລວງປາຣີ ບ່ອນຢຸດແວ່ຫຼ້າສຸດ ໃນການເດີນ ທາງຂອງທ່ານ ເພື່ອເຕົ້າໂຮມບັນດາພັນທະມິດນາໆຊາດ ຕໍ່ຕ້ານ ພວກນັກລົບຫົວຮຸນແຮງ ລັດອິສລາມ ຢູ່ໃນອີຣັກ ແລະຊີເຣຍ ທ່ານ Kerry ໄດ້ບິນໄປເຖິງນະຄອນຫລວງຂອງຝຣັ່ງ ຈາກນະ ຄອນຫລວງໄຄໂຣ ຂອງອີຈິບ ໃນຕອນແລງຂອງວັນເສົາວານນີ້ ກ່ອນໜ້າກອງປະຊຸມນາໆຊາດ ທີ່ຈະໄຂຂຶ້ນໃນວັນຈັນມື້ອື່ນ ເພື່ອ ແນໃສ່ຍົກລະ ດັບຄວາມພະຍາຍາມຂຶ້ນອີກ ໃນການຕໍ່ສູ້ກັບພວກ ຫົວຮຸນແຮງຈັດນັ້ນ ມາຮອດປັດຈຸບັນ ມີເກືອບ 40 ປະເທດແລ້ວ ທີ່ໄດ້ຕົກລົງເຂົ້າຮ່ວມການຕໍ່ສູ້ນີ້ ໃນດ້ານໃດດ້ານນຶ່ງ ລວມທັງບັນດາປະເທດອາຫຣັບຈຳນວນນຶ່ງ ໃນວັນອາທິດມື້ນີ້ ນາຍົກລັດຖະມົນຕີອອສເຕຣເລຍ ທ່ານ Tony Abbott ກ່າວວ່າ ປະເທດຂອງທ່ານ ຈະຈັດສົ່ງທະຫານ 600 ຄົນ ແລະເຮືອບິນລົບຈຳນວນນຶ່ງ ໄປຍັງ ຂົງເຂດໃນໄວໆນີ້ ເປັນການຕອບສະໜອງ ຄຳຮ້ອງຂໍຄວາມຊ່ວຍເຫຼືອຈາກນາໆຊາດ ຢ່າງເປັນທາງການຂອງສະຫະລັດ ຢູ່ອີຈິບ ທ່ານ Kerry ກ່າວວ່າ ມັນເປັນ   ເທົ່ານັ້ນ ກ່ອນທີ່ໄພຂົ່ມຂູ່ ຂອງການກໍ່ການຮ້າຍ ໃນແຫ່ງໃດແຫ່ງນຶ່ງ ຈະກາຍມາເປັນໄພຂົ່ມຂູ່ຂອງການກໍ່ການຮ້າຍ ຢູ່ທົ່ວທຸກຫົນແຫ່ງ ທ່ານຖະແຫລງ ຢູ່ໃນນະຄອນຫລວງໄຄໂຣ ຫຼັງຈາກໄດ້ເຈລະຈາກັບ ລັດຖະມົນຕີຕ່າງປະເທດອີຈິບ ທ່ານ Sameh Shoukri ທ່ານ Kerry ກ່າວວ່າ ພວກນັກຕໍ່ສູ້ ລັດອິສລາມ ອ້າງວ່າພວກເຂົາຕໍ່ສູ້ເພື່ອສາສະໜາ ອິສລາມ ແຕ່ທ່ານກ່າວວ່າ ການເຄື່ອນໄຫວ ຕ່າງໆຂອງກຸ່ມດັ່ງກ່າວນັ້ນ ແມ່ນບໍ່ມີຫຍັງທີ່ກ່ຽວກັບສາສະໜາອິສລາມເລີຍ ທ່ານເວົ້າອີກວ່າ   ໂດຍ ຊາວມຸສລິມສ່ວນໃຫຍ່ ຢູ່ໃນທົ່ວໂລກ